ओकर प्रश्न सही-सही, निश्चित रहऽ हलइ, लेकिन कइसूँ ओकरा हमरा हीं से प्राप्त सूचना पर अचरज नयँ होवऽ हलइ, आउ एकरा अन्यमनस्क रूप से ले हलइ - हमरा एहो लगऽ हलइ, कि हमरा बारे ऊ निर्णय कर लेलके हल, जादे समय तक अपन माथा बिन गरम कइले, कि हमरा साथ ओकरा बात नयँ करे के चाही, कि, किताब के बारे चर्चा छोड़के, हमरा कुच्छो दोसर बात समझ में नयँ आवऽ हइ आउ हमरा में समझहूँ के क्षमता नयँ हइ, ओहे से हमरा परेशान करे के कोय बात नयँ हइ ।